Mitjançant el Reial decret 1598/2010, de 26 de novembre, de traspàs a la Generalitat de Catalunya de les funcions de l'Administració General de l'Estat corresponents als serveis ferroviaris regionals de transport de viatgers sobre la xarxa d'ample ibèric de la xarxa ferroviària d'interès general, es va aprovar l'Acord de la Comissió Mixta prevista a la disposició transitòria segona de l'Estatut d'autonomia de Catalunya, de 17 de novembre de 2010, pel qual es traspassen a la Generalitat de Catalunya les funcions de l'Administració General de l'Estat corresponents als serveis ferroviaris regionals esmentats.
Entre les funcions assumides per la Generalitat de Catalunya com a conseqüència de l'Acord esmentat es troba determinar les tarifes i els preus aplicables al servei.
Els increments dels costos produïts en l'explotació d'aquests serveis públics ferroviaris fan necessària l'actualització dels preus aplicables.
Per tot això exposat, ateses les competències de la Generalitat de Catalunya en relació amb els serveis ferroviaris esmentats,
—1 Els preus aplicables per a l'any 2013 als serveis ferroviaris regionals de transport de viatgers actualment gestionats per Renfe-Operadora resten fixats en la forma i les quanties que s'especifiquen a l'annex d'aquesta Ordre.
—2 Aquests preus són d'aplicació a partir del dia 1 de gener de 2013.
Barcelona, 24 de desembre de 2012
Preu dels títols de transport propis de Renfe-Operadora, de caire regular, vigents als serveis regionals de Rodalies de Catalunya durant l'exercici 2013
Bitllet senzill: títol de transport vàlid per realitzar un sol viatge.
Validesa: durant les dues hores següents a la seva expedició o per al tren especificat al bitllet.
Anada i tornada (dos viatges): el preu equival al de dos bitllets senzills.
Validesa: viatge d'anada durant les dues hores següents a la seva expedició o per al tren especificat al bitllet; el viatge de tornada serà vàlid fins a la finalització del servei regular l'endemà de la seva emissió.
Abonament 10 viatges (Bono 10/Bono Exprés): abonament per a deu viatges senzills.
Aquest títol de transport no és nominatiu.
Pot ser utilitzat per més d'un viatger simultàniament, sempre que tots tinguin el mateix origen-destinació i s'efectuïn tantes cancel·lacions com viatgers s'hi acullin.
Validesa: vàlid durant noranta dies, des del dia n fins al dia n+89.
Abonament mensual: s'emet de data a data per a dos viatges diaris (un d'anada i un altre de tornada).
Abonament mensual d'estudiants: s'emet de data a data per a dos viatges diaris (un d'anada i un altre de tornada).
Abonament trimestral: títol nominatiu.
Validesa: vàlid durant 90 dies, des del dia n (data d'inici de validesa) fins al dia n+89, ambdues dates estan impreses en el títol de transport.
Els títols de transport no operatius a causa d'un mal funcionament donaran dret a un bescanvi que efectuarà el personal de les estacions ferroviàries i dels centres d'atenció al client.
Els títols de transport malmesos per causa de l'usuari no donaran dret a un bescanvi.
La pèrdua o sostracció d'un títol de transport personalitzat, abonaments mensuals i trimestrals, no és objecte de bescanvi ni donarà dret a obtenir-ne un altre; l'anotació del DNI del titular i/o del número de carnet de família nombrosa o família monoparental no consta dins la banda magnètica i és únicament a efectes d'acreditació de la seva titularitat, en el cas de ser requerit pel personal d'inspecció.
Preus nominals dels diferents títols de transport dels serveis regionals de Rodalies de Catalunya per a l'any 2013